Edgars Niklasons
Edgars Niklasons (dzimis 1988. gada 1. februārī Rīgā) ir latviešu dramaturgs un režisors. 2011. gadā absolvējis Latvijas Kultūras akadēmiju, kur ieguvis bakalaura grādu teātra, kino un TV dramaturģijā. 2014. gadā Kultūras akadēmijā ieguvis maģistra grādu mākslās. Māca kulturoloģiju Rīgas Teikas vidusskolā. Kopš 2014. gada ir teātra mākslas studijas "Te13" vadītājs. Ir režisējis izrādes Latvijas Leļļu teātrī, Rīgas Teikas vidusskolā, festivālā "Lampa", Ed. Smiļģa Teātra muzejā un Turcijā. Veidojis dramaturģiju vairākos projektos.